Кутман Кадырбеков

Кутман Кадырбеков (13-июнь 1997) —  кыргыз футболчусу, Кыргызстан улуттук курамасынын жана «Дордой» клубунун дарбазачысы.

 Өмүр баяны 

 Клубдук карьерасы 
«Дордой» клубунун футбол мектебинин тарбиялануучусу. 2014-жылдан тарта Кыргызстандын жогорку лигасынын «Манас» жана «Ала-Тоо» клубдарында ижара иретинде ойногон. 2017-жылы «Дордой-2» клубунун курамында биринчи лиганын жеңүүчүсү болгон. 2018-жылдын 30-январында АФК Кубогунун алкагында түркмөнстандык «Ахалга» каршы оюнда «Дордойдун» негизги курамында ойноп чыккан. Улуттук чемпионатта болсо — 2018-жылы 9-майда «Илбирске» каршы оюнда. Кыргызстандын чемпиону (2018).

 Курамадагы карьерасы 
Кыргызстандын жаш балдар курамасында ойногон. 2018-жылы олимпиадалык кураманын курамында Азия оюндарына катышкан. Бирок Калысбек Акималиевдин дублёру болгондуктан, талаага бир да жолу чыккан эмес.

2019 Азия Кубогунун Кыргызстан улуттук курамасынын курамындагы катышуучусу. Улуттук кураманын курамында алгачкы жолу ушул турнирдин алкагында, 2019-жылы 11-январьда Түштүк Кореяга каршы оюнда чыккан.